Kuopion kaupunginkirjasto

Luupin alla -keskustelutilaisuus Maaningan kirjastossa
2023-11-16 17:00 - 18:00 (Europe/Helsinki) | Maaningan kirjasto, Keskusraitti 3, Maaninka, 71750, Suomi
Kaikille avoin Luupin alla -keskustelutilaisuus ajankohtaisista aiheista Maaningan lähikirjastossa to 16.11. klo 17.00 alkaen. Vetäjänä Lena Markio.
Tervetuloa mukaan vaihtamaan mielipiteitä!
Tapahtuma on osa Kuopion kaupunginkirjaston Demokratiatyön askelkuvioita kirjastossa -hanketta.

Kirjastohetket Pyörön kirjastossa
2023-11-17 09:15 - 09:45, 2023-12-15 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon! Kirjastohetket on ensisijaisesti tarkoitettu ilmoitetuille ikäryhmille. Hetket ovat maksuttomia.
Yhteistyössä Sanataidekoulu Aapeli.

Savonia-kirjallisuuspalkintoehdokkaiden julkistamistilaisuus
2023-11-17 17:00 - 18:30 | Pääkirjasto, Maaherrankatu 12, Kuopio, 70100, Suomi
Savonia-kirjallisuuspalkinto jaetaan vuosittain tunnustuspalkintona savolaiselle kirjailijalle kyseisenä vuonna julkaistusta merkittävästä kaunokirjallisesta teoksesta.
Savonia-palkintoehdokkaiden julkistamistilaisuus pe 17.11. klo 17 alkaen Palkintokantin yhteydessä pääkirjaston kokoussalissa (1. krs)
Lue lisää Savonia-kirjallisuuspalkinnosta Kuopion kaupungin verkkosivuilta
Palkintokantin sisältö Kirjakantin sivuilla
Tervetuloa tapahtumaan!

Vauvojen hyvinvointinurkkaus
2023-11-18 10:00 - 12:00 | Pääkirjasto, Maaherrankatu 12, Kuopio, 70100, Suomi
Lauantaina 18.11. on pääkirjaston lasten- ja nuortenosaston taaperotilassa tarjolla vauvakelluttelua Vauvojen hyvinvointinurkassa. Läsnäoloharjoitukset kestävät 10 min. ja alkavat klo 10.15, 10.45 ja 11.45.
Lisää Lapsen oikeuksien toimintapäivän ohjelmaa Kantissa löydät täältä: Lapsen oikeuksien toimintapäivä – Kuopion museot
Tilaisuudet ovat maksuttomia ja ne järjestää ILONA -yhteistyöverkosto.

Suo rauha -kirjallisuustapahtuma (Kirjakantti)
2023-11-18 10:30 - 15:30 | Pääkirjasto, Maaherrankatu 12, Kuopio, 70100, Suomi
Vuoden 2023 Kirjakanttiin liittyvän Suo Rauha -kirjallisuustapahtuman osuudet pääkirjaston kokoussalissa (1. krs) lauantaina 18.11. klo 10.30 alkaen:
10.30–12.00
Luontorauha, kehohäpeä ja riitit
Kirjailija Pauliina Kainulainen, haastattelijana Markus Finnilä.
Loitsut/runot Mirjam Silvén, loitsututkija Ilona Tuomi, kolumnisti Jamie Vesterinen sekä kokemusasiantuntijoita. Keskustelua yleisön kanssa johdattelee
fasilitaattori Tuija Raitanen.

12.30–13.15
Lukurauha – Lasten ja nuorten kirjallisuus
Kirjailijat Tatu Kokko ja Anne Leinonen. Haastattelijana Solja
Krapu-Kallio.

13.30–14.15
Suo muistaa
Kirjailijat Jenni Räinä ja Maria Turtschaninoff. Haastattelijana Aino-Maria Savolainen.

14.30–15.30
Venäjä, Venäjä, Venäjä
Keskustelemassa kirjailijat Janne Saarikivi ja Jouni Tossavainen
Tervetuloa seuraamaan tilaisuutta!

Svenska klubben
2023-11-20 17:00 - 18:00, 2023-12-04 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat syyskaudella:
TO 7.9. klo 17
TO 21.9. klo 17
MA 9.10. klo 17
MA 23.10. klo 17
MA 6.11. klo 17
MA 20.11. klo 17
MA 4.12. klo 17
Tervetuloa mukaan!

Hyvä mieli -päivä 2023 pääkirjastolla
2023-11-21 13:00 - 17:00 | Pääkirjasto, Maaherrankatu 12, Kuopio, 70100, Suomi
Lämpimästi tervetuloa mukaan Hyvä mieli -päivään tiistaina 21.11.2023 klo 13–17 Kuopion pääkirjastolle! Ohjelmassa on tietoiskuja, esittelypisteitä, musiikkia ja paneelikeskustelu.
Tarkista mahdolliset muutokset päivän ohjelmasivulta!
Vuoden 2023 Hyvä mieli -päivässä painotetaan valtakunnallisen ehkäisevän päihdetyön viikon teemaa: päihde- ja mielenterveystyö käsi kädessä.
Tietoiskuja kokoussalissa klo 13–16. Tietoiskuja on mahdollista seurata myös striimin välityksellä. Linkki striimiin lisätään ohjelmaan lähempänä tapahtumaa.

13.00: Utelias mieli – iloa hyvän olon huomiseen!
Apulaisrehtori Anna Pohjalainen, Kuopion kansalaisopisto

13.20: Luontoavusteiset palvelut hyvinvoinnin ja kuntoutumisen tukena Projektipäällikkö Karoliina Pitkänen, Live-säätiö

13.40: Skutsi kuulee – nuoren aikuisen luontosuhteen rakentuminen hyvinvoinnin tukemisen avuksi
Asiantuntija Jenni Rihti, MTKL

14.00: Vanhempien kanssa tehtävä päihdetyö – lapsen saama hyöty Koordinaattori Suvi Kovalainen, Erityisesti isä -toiminta
Riina Luttinen, perhepäihdetyö, Kuopion ensikotiyhdistys ry

14.20: Kun yksi sairastuu, monen elämä muuttuu – omaisen tunteet ja kokemukset sairauden vuoristoradalla
Toiminnanjohtaja Johanna Björn, Savon mielenterveysomaiset – FinFami ry

14.40: Miksi koulutamme kokemusasiantuntijoita? Ja miksi palvelu on maksullista?
Teppo Uotinen, POSAKAT ry

15.00: Päihdepalvelusäätiön palvelut tutuiksi
Päihdetyön johtaja Päivi Valta, Päihdepalvelusäätiö

15.20: Ymmärrä yksinäisyyttä
projektipäällikkö Inka Pironetti, Yksinäisyystyö Pohjois-Savossa -hanke

15.40: Luovuus voimavarana
Minna Vänskä, Kulttuuripaja Luode

Paneelikeskustelu kokoussalissa klo 16–17
Mielenterveys- ja päihdepalvelujen ajankohtaisista kysymyksistä keskustelevat: kokemusasiantuntijat, kansanedustaja Laura Meriluoto, Päihdepalvelusäätiön toiminnanjohtaja Pirkko Paakeli-Kurronen, Mielenterveyden keskusliiton asiantuntija Jenni Rihti ja Pohjois-Savon hyvinvointialueelta aikuispsykiatrian avohoidon ylilääkäri Jarmo Pajula sekä mielenterveys- ja hyvinvointipalvelujen palveluyksikön johtaja Teijamari Laasonen-Balk.
Musiikkia pääkirjaston 2. kerroksen lavalla

Luoteen Omat soittaa covereita klo 13–13.15 ja 15–15.15
Kuopion kaupunginorkesterin viulisti Soila Häkkinen esiintyy klo 15.45–16

Esittelypisteet
Luonto- ja eläinlähtöinen kuntoutus, Ensikotiyhdistys, Kirkkopalvelujen Erityisesti isä –toiminta , Mielenterveyden keskusliitto ry, Kuopion asukastoiminta, Savon mielenterveysomaiset – FinFami ry , POSAKAT ry, Turvalinkki ja Päiväntasaaja, Päihdepalvelusäätiö, Mielenterveys- ja päihdepalvelu Hemmalaiset, A-klinikkasäätiö, Syömishäiriöliitto SYLI ja Mielihyvin Savosta ry.

Hyvä mieli -päivän toteutuksessa mukana:
Kuopion kaupunki, Ensikotiyhdistys, Live-säätiö, Kirkkopalvelut, Mielenterveyden Keskusliitto ry, Savon mielenterveysomaiset – FinFami ry , Kuopion kriisikeskus, POSAKAT ry, Turvalinkki ja Päiväntasaaja, Päihdepalvelusäätiö, Mielenterveys- ja päihdepalvelu Hemmalaiset, A-klinikkasäätiö, Syömishäiriöliitto SYLI ja Mielihyvin Savosta ry.

Pääkirjaston satutunnit syksyllä 2023
2023-11-22 10:00 - 10:30, 2023-11-29 10:00 - 10:30, 2023-12-13 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään lasten- ja nuortenosastolla keskiviikkoisin klo 10. Satutunti kestää n. puoli tuntia ja se sopii 3–7-vuotiaille. Kerran kuussa satutunti on myös tukiviitottu.
HUOM! Syyskuun satutunnit pidetään pääkirjaston kokoussalissa, 1. krs.
Ei ennakkoilmoittautumista. Tervetuloa!
Lisätiedot sähköpostilla lastenosasto.kirjasto@kuopio.fi tai numerosta 044 7182 321.

Kanteletaiteilija Jenni Venäläisen soiva luento rajakarjalaisesta soittoperinteestä
2023-11-23 16:00 - 17:00 | Pääkirjasto, Maaherrankatu 12, Kuopio, 70100, Suomi
Marraskuussa pääkirjastolla ollaan kansanmusiikin pauloissa, kun vietämme Oppia ja iloa musiikista -hankkeen kansanmusiikin teemapäivää!
Kansanmusiikkipäivän soivalla luennolla kanteletaiteilija Jenni Venäläinen kertoo rajakarjalaisesta soittoperinteestä. Sibelius-Akatemiasta musiikin maisteriksi valmistunut Jenni on erikoistunut pohjoismaiseen kansanmusiikkiin, säveltämiseen, karjalaiseen kanteleperintöön ja improvisaatioon. Tapahtumassa kuullaan vanhoja sävelmiä, tietoa perinteisestä soittotavasta ja entisajan soittajista sekä näkökulmia siihen, miten perinne elää, säilyy ja muuttuu tässä päivässä. Jenni työskentelee monipuolisesti kulttuurinkentällä esiintyjänä, säveltäjänä ja opettajana. Hänen lokakuussa ilmestynyt esikoisalbuminsa ”Melkutus Party” yhdistää elektronisen musiikin vanhoihin kantelesävelmiin.
Jenni Venäläisen soiva luento pääkirjaston ylälavalla torstaina 23.11. klo 16–17.
Lue lisää: https://www.jennivenalainen.com/
Kuva: Suvi Sistonen
Tapahtuma on osa kirjaston AVI:n rahoittamaa Oppia ja iloa musiikista -hanketta.
#OppiaJaIloaMusiikista

Kansanlauluyhtye ILO kirjastokeikalla pääkirjaston ylälavalla
2023-11-23 17:15 - 18:30 | Pääkirjasto, Maaherrankatu 12, Kuopio, 70100, Suomi
Marraskuussa pääkirjastolla ollaan kansanmusiikin pauloissa, kun vietämme Oppia ja iloa musiikista -hankkeen kansanmusiikin teemapäivää! Torstaina 23.11. vieraaksi pääkirjastolle saapuvat Jenni Venäläinen ja Kansanlauluyhtye ILO, jotka molemmat esiintyivät viime kesänä myös Kaustisen kansanmusiikkijuhlilla.
Kuopion kansalaisopiston Kansanlauluyhtye ILO esittää perinteistä kansanmusiikkia uudella otteella ja hyvällä meiningillä. Tällä keikalla ILOn ohjelmistossa on kappaleita mm. Perusta, Bulgariasta ja Suomesta. ILOn esitys alkaa pääkirjaston ylälavalla soivan luennon jälkeen, noin klo 17.15.
Kansanlauluyhtye ILO Facebookissa: https://www.facebook.com/kansanlauluyhtye
Musiikkiosastolla voi tutustua marraskuun alusta lähtien kansanmusiikin näyttelyyn. Kansanmusiikin teemapäivän tapahtumat ovat osa kirjaston AVI:n rahoittamaa Oppia ja iloa musiikista -hanketta.
#OppiaJaIloaMusiikista
#kirjastokeikalla

Jouluinen satuhetki Kurkimäen kirjastossa
2023-11-23 18:00 - 18:30 | Kurkimäen kirjasto, Kurkimäentie 455, Kuopio, 71480, Suomi
Jouluinen satuhetki Kurkimäen kirjastossa to 23.11. klo 18.
Tervetuloa!

Rokkia ja rikoksia -kirjailijavierailu
2023-11-25 14:00 - 15:00 | Pääkirjasto, Maaherrankatu 12, Kuopio, 70100, Suomi
Lauantaina 25.11. klo 14 pääkirjaston 2. kerroksen lavalla on Rokkia ja rikoksia -kirjailijavierailu. Vieraina ovat dekkarikirjailijat Ari Wahlsten, Helena Immonen ja Marko Kilpi. Heitä haastattelee Ville Virkkunen.
Vapaa pääsy. Tervetuloa!
Kirjailijavierailu liittyy samana iltana Maximissa järjestettävään Rokkia ja rikoksia -tapahtumaan.

30 vuotta iloa tilkuista
2023-11-27 08:00 - 2023-12-03 16:00 | Pääkirjasto, Maaherrankatu 12, Kuopio, 70100, Suomi
30 vuotta iloa tilkuista -juhlanäyttely / Kuopion kilta

Pianomusiikkihetki
2023-11-27 17:00 - 17:15 | Pääkirjasto, Maaherrankatu 12, Kuopio, 70100, Suomi
Josefiina Hätisen piano-oppilaat esiintyvät pääkirjaston 2. kerroksen lavalla maanantaina 27.11. klo 17.
Tapahtumaan on vapaa pääsy. Kesto on noin 10-15 minuuttia.
Tervetuloa kuuntelemaan!

Kirja- ja elokuvapiiri
2023-11-30 13:00 - 15:00, 2023-12-07 13:00 - 15:00 | Pääkirjasto, Maaherrankatu 12, Kuopio, 70100, Suomi
Kirja- ja elokuvapiirissä keskustellaan ensin kirjasta, minkä jälkeen seuraavalla kokoontumiskerralla katsotaan kirjaan pohjautuva elokuva.

Kokoontuminen alla ilmoitettuina päivinä klo 13 pääkirjaston koulutustilassa (lastenosaston perällä)

To 12.10.
Delia Owens: Suon villi laulu
To 19.10.
Suon villi laulu -elokuvan katsominen ja vertaileva keskustelu

To 30.11.
Kathryn Stockett: Piiat

To 7.12.
Piiat-elokuvan katsominen ja vertaileva keskustelu

Sarjakuvalukupiiri
2023-11-30 17:30 - 18:30 | Etäyhteydellä, Suomi
Kaipaatko nopeaa luettavaa? Haluaisitko jutella muiden kirjallisuudesta ja sarjakuvista kiinnostuneiden kanssa? Tule sarjakuvalukupiiriin!
Sarjispiiri kokoontuu jälleen etänä! Tapaamme syksyllä 2023 kolme kertaa torstai-iltaisin ilmaisen Zoom-palvelun välityksellä. Lukupiirissä jutellaan teoksen herättämistä ajatuksista rennosti ja matalalla kynnyksellä.
to 7.9. klo 17.30
Johanna Aulén: Tsernobylin koirat
to 12.10. klo 17.30
Jupu: Koirapuistojen nainen
to 30.11. klo 17.30
Alice Oseman: Heartstopper 1
Osallistumislinkki: https://us02web.zoom.us/j/94649957647 (lyhytlinkki )
Osallistumistunnus mobiililaitteille: 946 4995 7647.
Sarjakuva-asiantuntemusta ei tarvita, ja mukaan voi tulla yhdelle tai useammalle kerralle. Ei ole väliä, oletko meille jo vanha tuttu vai onko tämä ensimmäinen kertasi lukupiirissä koskaan.
Lukupiiri toimii hyvin myös kirjavinkkauksena – tule kuuntelemaan keskustelua, jos haluat löytää uutta kiinnostavaa luettavaa! Etälukupiiriin voi osallistua kuka vain ja mistä päin maailmaa tahansa!
Tervetuloa!

Mysteeripaketit
2023-12-01 08:00 - 2023-12-23 16:00 | Pääkirjasto, Maaherrankatu 12, Kuopio, 70100, Suomi
Tuntuuko että joulu ei saavu ollenkaan? Ei hätää, kirjastotontut ovat koonneet pääkirjaston lasten- ja nuortenosastolle mysteeripakettien joulukuusen, jonka oksilta voi käydä lainaamassa mysteeriluettavaa joulunodotusta helpottamaan! Tarkista vain pakettikortin väristä minkä ikäiselle lukijalle teos on tarkoitettu ja lainaa paketti lastenosaston asiakaspalvelusta. Paketit ovat lainattavissa 1. – 23.12.2023.
Mukavaa joulunodotusta kaikille!

Kirjastohetket Jynkän kirjastossa syksyllä 2023
2023-12-01 09:30 - 10:00 | Jynkän kirjasto, Maitotie 2, Kuopio, 70780, Suomi
Kirjastohetket Jynkän kirjastossa pidetään:
pe 18.8. klo 9.30
ke 27.9. klo 9.30
ma 11.10. klo 9.30
Teemana Tytöt pystyy mihin vaan! (Kirjaston oma tilaisuus)
pe 3.11. klo 9.30
pe 1.12. klo 9.30
Yhteistyössä Sanataidekoulu Aapeli

Jaettu tulevaisuus -näyttely
2023-12-04 08:00 - 2023-12-10 16:00 | Pääkirjasto, Maaherrankatu 12, Kuopio, 70100, Suomi
Jaettu tulevaisuus -näyttelyssä esitellään ANTI-festivaalin ja Kuopion kaupungin toteuttamien 60+ -vuotiaille suunnattujen KO-hankkeiden antia.
Tervetuloa!

Koululaisten lukupiiri Jynkän kirjastossa
2023-12-07 14:00 - 15:00 | Jynkän kirjasto, Maitotie 2, Kuopio, 70780, Suomi
Koululaisten lukupiiri on aloittanut Jynkässä
Lukupiirissä luetaan, jutellaan lukemisesta ja tehdään sanataidetta kuukausittain vaihtuvan teeman mukaisesti. Luettaviksi valitaan ikä- ja lukutaitoon sopivia kirjoja.
Lukupiiriin voi tulla joka kerta tai itselle sopivana kertana.
Kokoonnutaan Jynkän kirjastossa joka kuukauden toinen torstai klo 14.
Syksyn päivämäärät ovat:
to 12.10. (kauhu/jännitys)
to 9.11.
to 7.12.
Lukupiirikirjoja voi tulla lukemaan läksyparkkiin iltapäivisin klo 12-14, jolloin kiinnitämme erityisesti huomiota tunnelmaan, jossa on hyvä lukea, keskittyä ja tehdä läksyjä.
Tervetuloa!

Karttulan kirjaston lukupiiri
2023-12-11 12:00 - 13:00 | Karttulan kirjasto, Kissakuusentie 20, Karttula, 72100, Suomi
Karttulan lukupiirit syksyllä 2023
Lukupiiri kokoontuu alla lueteltuina päivinä Karttulan kirjaston lukusalissa klo 12–13.

Ma 4.9.
Oates, Joyce Carol: Elämäni rottana
Elämäni rottana kertoo Violet Rue Kerriganista, joka saa kaksitoistavuotiaana tietää isoveljiensä murhanneen juuriltaan afroamerikkalaisen koulukaverinsa. Voiko ihminen tehdä moraalisesti oikein, mutta kuitenkin katua katkerasti valintojaan?
Ma 2.10.
Kanto, Anneli: Haihtuneet
Pikkupaikkakunnalla on kadonnut ihmisiä. Katoamiset huolestuttavat paikallisia, mutta paikkakunnan uskonnollinen yhteisö pyrkii sulkemaan heidän suunsa. Tuotteliaan ja rakastetun kirjailijan uusi aluevaltaus dekkarikirjailijana. Kirja aloittaa trilogian.

Ma 6.11.
Donoghue, Emma: Huone
Kirjan kertojaminä on viisivuotias Jack, jonka koko maailma on huone, jossa hän asuu äitinsä kanssa. Koskettava, mutta myös elämänmyönteinen kertomus vankeudessa asuvan äidin ja pojan elämästä ja paosta vapauteen.
11.12
Summanen, Jaakko: Risteys
Kirja kertoo sodan jälkeisen ajan jälleenrakentamisesta yhden perheen ja yhden maalaiskylän tapahtumien kautta. Antti Heikkinen on koonnut kirjan Jaakon pöytälaatikkotekstien pohjalta.

Jynkän kirjaston lukupiiri
2023-12-12 16:00 - 17:30 | Jynkän kirjasto, Maitotie 2, Kuopio, 70780, Suomi
Syksyllä 2023 Jynkän kirjaston lukupiiri kokoontuu tiistaisin klo 16.00–17.30:
12.9.
Harper Lee: Kuin surmaisi satakielen
10.10.
Vesa Haapala: Alexis : elämänkertomus
7.11.
Maria Turtschaninoff: Suomaa
12.12.
Joel Haahtela: Yö Whistlerin maalauksessa

Elävä äänikirja
2023-12-13 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen?
Tule kuuntelemaan ääneenluettua kirjallisuutta, käsityön kanssa tai ilman!
Tilaisuudessa luetaan erilaisia, lyhyitä tekstejä.
Paikka: Pääkirjasto, Kohtaamo (Museokadun sisäänkäynnin vieressä)
Aika: Klo 17 alkaen
to 24.8. | ke 4.10. | ke 1.11. | ke 13.12.
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja helppoja virkkuutöitä.
Tervetuloa!

Pyörön kirjaston lukupiiri
2023-12-13 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Pyörön kirjaston lukupiiri
Syksy 2023
Ke 6.9.
Jori Reijula: Lattesamurai
Ke 4.10.
Ransom Riggs: Neiti Peregrinen koti eriskummallisille lapsille
Ke 1.11.
Katariina Vuori: Kasvun paikka
Ke 13.12.
Richard Osman: Torstain murhakerho
Kokoonnumme yllä mainittuina päivinä klo 17.30–18.30 Pyörön kirjastossa.
Tervetuloa mukaan!

Kielikahvila / Language Café, Neulamäki
2023-12-19 17:00 - 18:30 | Neulamäen kirjasto, Juontotie 6, Kuopio, 70150, Suomi
KIELIKAHVILA

Neulamäen lähikirjastossa seuraavina tiistaipäivinä klo 17.00–18.30
30.1. | 27.2. | 26.3. | 28.5.
Lets speak suomi! Tule Neulamäen kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Neulamäen kirjaston kielikahvila on kaikille avoin tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Neulamäen kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan vaikka koko perheen voimin ja ota mukaan rentoa asennetta ja hymyä! Tarjolla on kahvia ja teetä.
Tapahtuma on maksuton, eikä siihen tarvitse ilmoittautua etukäteen.
Tervetuloa!

LANGUAGE CAFÉ
On following Tuesdays 5PM–6.30PM
30 Jan | 27 Feb | 26 March | 28 May
at NEULAMÄKI LIBRARY
Lets speak Suomi! Welcome to Neulamäki Library Language Café to play boardgames and learn Finnish.
Neulamäki Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.
